OpenLLM-France/wikimedia huggingface dataset:
# Ameiva

Ameiva Teiidae familiako narrastiak dira. Hego Amerika, Erdialdeko Amerika eta Mexikon aurki daitezke, baita Karibeko hainbat uhartetan ere. Gainera Ameiva ameiva Floridan ere sartu du gizakiak.

## Espezieak

* Ameiva ameiva (Linnaeus, 1758)
* Ameiva atrata Garman, 1887
* Ameiva atrigularis Garman, 1887
* Ameiva auberi Cocteau, 1838
* Ameiva bifrontata Cope, 1862
* Ameiva chrysolaema Cope, 1868
* Ameiva cineracea Barbour & Noble, 1915
* Ameiva corax Censky & Paulson, 1992
* Ameiva corvina Cope, 1861
* Ameiva dorsalis Gray, 1838
* Ameiva erythrocephala Daudin, 1802
* Ameiva exsul Cope, 1862
* Ameiva fuscata Garman, 1887
* Ameiva griswoldi Barbour, 1916
* Ameiva jacuba Giugliano, Nogueira, Valdujo, Collevatti & Colli, 2013
* Ameiva leberi Schwartz & Klinikowski, 1966
* Ameiva lineolata Duméril & Bibron, 1839
* Ameiva major Duméril & Bibron, 1839
* Ameiva maynardi Garman, 1888
* Ameiva pantherina Ugueto & Harvey, 2011
* Ameiva parecis (Colli, Costa, Garda, Kopp, Mesquita, Péres, Valdujo, Vieira & Wiederhecker, 2003)
* Ameiva plei Duméril & Bibron, 1839
* Ameiva pluvianotata Garman, 1887
* Ameiva polops Cope, 1862
* Ameiva praesignis (Baird & Girard, 1852)
* Ameiva provitaae Garcia-Perez, 1995
* Ameiva taeniura Cope, 1862
* Ameiva wetmorei Stejneger, 1913

## Kanpo estekak

* Datuak: Q2047976
* Multimedia: Ameiva / Q2047976
* Espezieak: Ameiva
# Aline (filma)

Aline 2021eko Valérie Lemercier frantziar zinema zuzendariaren komedia dramatiko musikala da. Filma Céline Dion fikziozko biografia bat da.

## Sinopsia

Oharra: Atal honek istorio osoa edo amaiera argitzen du.
Anglomard eta Silvette Dieu langile klaseko gurasoak dira. 13 haur hazten Quebecen. Aline Dieu, Christopheren abesti baten izena duena, 14 urteko haur gazteena da.
Dieu familiak Aline gazte baina lotsatiari transmititzen zaion musikarekiko maitasun bera du. Kantari profesional bihurtu nahi duela ohartuta, Silvettek Alineren ametsa egia bihurtzea erabakitzen du, bere lehen abestia bere seme nagusiaren laguntzarekin konposatuz. Gero, Guy-Klaude Kamarri bidaliko diote demoa. Guy-Klaude txundituta dago Alineren ahots kantariarekin, eta munduko artista handienetako bat bihurtu nahi du.

## Aktoreak

* Valérie Lemercier: Aline Dieu (Céline Dion)
** Victoria Sio: Alinen ahotsa
* Roc Lafortune: Anglomard Dieu (Adhémar Dion)
* Danielle Fichaud: Sylvette Dieu (Thérèse Dion)
* Sylvain Marcel: Guy-Claude Kamar (René Angélil)
* Antoine Vézina: Jean-Bobin Dieu
* Pascale Desrochers: Pascale Dieu
* Jean-Noël Brouté: Fred
* Sonia Vachon: Martine Lévêque
* Alain Zouvi: Lablanchette doktorea
* Yves Jacques: telebista-aurkezlea

## Kanpo estekak

* Datuak: Q100324181
* Multimedia: Aline (2020 film) / Q100324181
# Alinea

Alinea Scincidae familiaren barruan sailkatutako narrasti genero bat da.

## Espezieak

* Alinea berengerae (Miralles, 2006)
* Alinea lanceolata (Cope, 1862)
* Alinea luciae (Garman, 1887)
* Alinea pergravis (Barbour, 1921)

## Kanpo estekak

* Datuak: Q2837049
* Espezieak: Alinea
# Aline (Oklahoma)

Aline Oklahomako herri bat da. Alfalfa konderrian kokatua dago. 2010ean 207 biztanle zituen, 0,68 kilometro koadrotan banatuta.

## Ikus, gainera

* Alfalfa konderria

## Kanpo estekak

* Datuak: Q2317230
# Aline Rotter-Focken

Aline Rotter-Focken, (Krefeld, Alemania, 1991ko maiatzaren 10a), 76 kiloko borroka librean lehiatzen den kirolari alemaniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen borroka librean Alemania ordezkatuz; Adeline Gray estatubatuarraren, Yasemin Adar turkiarraren eta Zhou Qian txinatarraren aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa, borroka librea 76 kg. |

## Erreferentziak

* ↑ «Aline Rotter-Focken» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q1323344
* Multimedia: Aline Rotter-Focken / Q1323344
# Aline Sitoé Diatta

Aline Sitoé Diatta (Kabrousse, Casamance, 1920 - Timbuktu, Mali, 1944ko maiatzaren 22a) erresistentzia diolaren heroia izan zen; bereziki, Frantziako kolonizazioaren aurka egindako borrokagatik da ezaguna.

## Biografia

Aline Sitoé Diatta 1920an jaio zen Kabroussen, Casamancen, frantziar kolonia garaian. Bere gurasoak Silisia Diatta eta Assonelo Diatta izan ziren, baina bere osaba Elaballin Diattak hazi zuen bere aita hil zenean. Kultura diolak dio oso emakume azkarra eta indartsua izan zela.
Kolonizazioaren garaian, frantsesek Senegal okupatu zuten, eta portugaldarrek Casamance. Frantsesek jakin zutenean Casamance oso eskualde emankorra zela, bertara abiatu ziren, eskualdea kolonizatzeko eta ustiatzeko asmoz. Arrantzarako eta, batez ere, nekazaritzarako gunea zen, eta diolak bizi ziren bertan. Labore nagusia arroza bazen ere, frantsesek kakahuetea landatzea nahi zuten. Bertakoak landatzera behartzen zituzten, eta kasu egin ezean, hil egiten zituzten.
Alinek amets egin zuen kakahuetea landatzeko eta kolonizazioa geldiarazteko inposaketarekin amaitu behar zuela, eta borrokari ekin zion. Hainbat desobedientzia eta matxinada ekintza antolatu zituen. Bereziki, kolonizatzaileek ezarritako laboreak uzteko eta antzinako praktikak berreskuratzeko deia egin zuen. Frantziarrek atxilotu eta Tombuktura deportatu zuten, Malira. Han 1944an hil zen, 24 urte zituela. Bere familia osoa atxilotzen eta hiltzen saiatu ziren, baina ez zuten lortu.

## Omenaldiak

Aline erresistentzia diolaren ikono bat da. Bere figura hango ahozko kulturan transmititu da, belaunaldiz belaunaldi.
Hainbat omenaldi egin dizkiote. Bere omenez, Dakar Cheikh Anta Diop Unibertsitateko campus bati jarri diote bere izena, Ziguinchorreko estadio bati, eta hainbat eskolari eta erakunderi ere bai.
Aline Sitoé Diatta ferryak Dakar eta Ziguinchor arteko itsas ibilbidea egiten du 2008tik. Wilis ferria ordezkatu du, oroimen tragikoko Joolaren oinordekoa.

## Kanpo estekak

* Datuak: Q2748211
# American Philosophical Society

American Philosophical Society hasieran Junto izenarekin 1743an Benjamin Franklinek Filadelfian sortu zuen eztabaida taldea edo elkarte bat da.

## Aktibitateak

Taldeko aktibitateak ugariak dira: eztabaida zientifikoak, argitalpenak, liburutegi baten antolaketa, e.a. Erakunde honek Hamairu Kolonien mugimendu zientifikoa erakusten du Argien Garaian.

## Historia

Lehenengo presidenteak Benjamin Franklin eta David Rittenhouse izan ziren. Thomas Jefferson 1780an sartu zen erakundean, 1791an presidenteordea izan zen eta 1797an hirugarren presidentea izan zen. Hamazazpi urte presidentea izan zen, Lewis eta Clarken espedizioaren garaian barne; espedizio horren dokumentazio oraindik erakundeak gordetzen ditu.

## Argitalpenak

American Philosophical Society 1771tik Transactions of the American Philosophical Society argitaratu ditu. Gaur egun, urtero, bost publikazio plazaratzen ditu. 1838tik Proceedings of the American Philosophical Society argitaratzen du baita ere; azken honetan bi urtetako erakundearen bileretan aurkeztutako dokumentuak biltzen dira.

## Partaide ezagun batzuk

Society of the Cincinnati elkartearen partaide batzuk elkarte honen partaideak izan ziren ere bai. Gaur egun, oraindi, bi elkarteen artean elkarlan handia egiten da.
Hona hemen partaide ospetsu batzuk:
* George Washington
* John Adams
* Thomas Jefferson
* Alexander Hamilton
* Thomas Paine
* David Rittenhouse
* Owen Biddle
* Jacques Barbeu du Bourg
* Benjamin Rush
* James Madison
* Michael Hillegas
* John Marshall
* Benjamin Franklin
* Francis Hopkinson
* Alexander von Humboldt
* La Fayetteko markesa
* Baron von Steuben
* Tadeusz Kościuszko
* Yekaterina Dáshkova
* Charles Darwin
* Robert Frost
* Louis Pasteur
* Elizabeth Cabot Agassiz
* John James Audubon
* Linus Pauling
* Margaret Mead
* Maria Mitchell
* Thomas Edison
* Gregory Vlastos
* Morris Swadesh

## Kanpo estekak

* (Ingelesez): American Philosophical Society Museum
* (Ingelesez): American Philosophical Societyren argitalpenak.
* Datuak: Q466089
* Multimedia: American Philosophical Society / Q466089
# American Pie (filma)

American Pie 1999ko Paul eta Chris Weitz estatubatuar zinema zuzendarien film komikoa da.
Filmak izandako arrakastaren ondorioz zenbait sekuela grabatu zituzten.

## Argumentua

Oharra: Atal honek istorio osoa edo amaiera argitzen du.
Bost laguneko koadrila (Jim, Kevin, Oz, Finch eta Stifler) East Great Falls High institutuko azken urtean dago. Stifler izan ezik, graduazioa baino lehen birjintasuna galtzeko ituna egiten dute.

## Aktoreak

* Jason Biggs: James "Jim" Levenstein
* Chris Klein: Chris "Oz" Ostreicher
* Thomas Ian Nicholas: Kevin Myers
* Eddie Kaye Thomas: Paul Finch
* Mena Suvari: Heather Gardner
* Tara Reid: Victoria "Vicky" Lathum
* Alyson Hannigan: Michelle Flaherty
* Seann William Scott: Steven "Steve" Stifler
* Shannon Elizabeth: Nadia
* Eugene Levy: Noah Levenstein
* Natasha Lyonne: Jessica
* Molly Cheek: Mrs. Levenstein
* Jennifer Coolidge: Stiflerren ama
* Chris Owen: Chuck "Sherminator" Sherman
* Eric Lively: Albert
* Lawrence Pressman: Marshall entrenatzailea
* Clyde Kusatsu: Ingeles irakaslea
* Eden Riegel: Sarah
* Justin Isfeld: Justin
* John Cho: John
* Sasha Barrese: Courtney
* Eli Marienthal: Matt Stifler
* James DeBello: lagun kartsua
* Tara Subkoff (kredituetan ez): ikastetxeko neska
* Chris Weitz (kredituetan ez): ahotsa film pornoan

## Kanpo estekak

* Filmaren IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q220713
# American Psycho (filma)

American Psycho (euskaraz Amerikar Psiko) 2000ko Mary Harron estatubatuar zinema zuzendariaren umore beltzezko thriller filma bat da. Bret Easton Ellis idazlearen American Psycho eleberrian oinarritua dago. Christian Bale, Willem Dafoe, Jared Leto, Josh Lucas, Samantha Mathis, Matt Ross, Bill Sage, Chloë Sevigny, Cara Seymour, Justin Theroux, Guinevere Turner eta Reese Witherspoon aktoreek antzeztu zuten.
2000ko urtarrilaren 21an Sundanceko Zinemaldian estreinatu zen, serieko-hiltzaile baten gorabeherak kontatzen ditu, denborarekin kultuzko filma bilakatu delarik.
2002an Morgan J. Freemanek zuzendu eta Mila Kunis aktoreak antzeztutako American Psycho 2 jarraipena izan zuen, orduko horretan hiltzaile psikopataren papera emakumezkoa zelarik.

## Argumentua

Oharra: Atal honek istorio osoa edo amaiera argitzen du.
1980ko hamarkada, Manhattan. Jazkerak norberaren azalak baina garrantzitsuagoa eta moralki erabat planua den mundu batean, Patrick Bateman (Christian Bale) gaztea senargai perfetua izateko baldintza egoki guztiak dituen yuppie harro eta berekoi bat da eta munduan bere lekua etsipenez topatzen saiatzen da. Wall Streeteko gainontzeko dirudun harroskoak bezalakoa izaten gero eta gehiago saiatu arren bere berezko barne sen beldugarri, odolzale eta sexuzalearen kontrola galtzen doa, ondorioz objetuek pertsonen gorputzak eta arimak baino gehiago balio duten egoera nahasi eta ero batean barneratzen joango da, zuzen-zuzenean bere buruaren suntsiketara.

## Aktoreak

* Christian Bale: Patrick Bateman
* Justin Theroux: Timothy Bryce
* Josh Lucas: Craig McDermott
* Bill Sage: David Van Patten
* Chloë Sevigny: Jean
* Reese Witherspoon: Evelyn Williams
* Samantha Mathis: Courtney Rawlinson
* Jared Leto: Paul Allen
* Willem Dafoe: Detectiu Donald Kimball
* Guinevere Turner: Elizabeth

## Kanpo estekak

* American Psycho filmaren IMDBko fitxa irakurgai (Ingelesez)
* Datuak: Q1405126
* Multimedia: American Psycho (film) / Q1405126
# American Restoration

American Restoration (euskaraz: «Amerikar Zaharberritzea») AEBtako telesaio bat da. Saio honetan Las Vegas hiriko Rick's Restoration zaharberritze enpresako eguneroko zaharberritzea lan eta proiektuak azaltzen dira.
2010eko urriaren 25ean The History Channel katean aireratzen hasi zen, Pawn Stars telesaioan noizbehinka agertzen hasi zen Rick Dale zaharberritzailearen lanen jarraipena egitetik sortu zen.

## Ikus gainera

* Pawn Stars
* American Pickers

## Kanpo estekak

* Rick's Restoration webgunea (Ingelesez)
* American Restoration telesaioaren orrialdea. History.com (Ingelesez)
* American Restoration telesaioaren IMDBko fitxa irakurgai (Ingelesez)
* Datuak: Q3080482
* Multimedia: American Restoration / Q3080482
# American Sniper (filma)

American Sniper (euskaraz Amerikar Frankotiratzailea) 2014ko Clint Eastwood estatubatuar zinema zuzendari, ekoizle eta aktoreak zuzendu eta ekoiztutako filma bat da. Chris Kyle estatubatuar soldadu eta frankotiratzailearen American Sniper: The Autobiography of the Most Lethal Sniper in U.S. Military History (Amerikar Frankotiratzailea: AEBtako Militar Historiako Frankotiratzaile Hilkorraren Autobiografia) autobiografia liburuan oinarritua dago. Bradley Cooper, Sienna Miller, Luke Grimes, Kyle Gallner, Jake McDorman, Cory Hardrict, Sam Jaeger eta Max Charles aktoreek antzeztu zuten.

## Aktoreak

* Bradley Cooper: Chris Kyle
* Sienna Miller: Taya Renae Kyle
* Max Charles: Colton Kyle
* Luke Grimes: Marc Alan Lee
* Kyle Gallner: Goat-Winston
* Sam Jaeger: Martens kapitaina
* Jake McDorman: Biggles
* Cory Hardrict: 'D' / Dandridge
* Eric Close: Sneadas, DIA agentea
* Eric Ladin: Squirrel
* Joel Lambert: Delta frankotiratzailea
* Rey Gallegos: Tony
* Kevin Lacz: Dauber
* Brian Hallisay: Gillespie kapitaina
* Jonathan Groff: Vet gaztea
* Ben Reed: Wayne Kyle
* Billy Miller: AEBko Itsas Armadako erreklutatzailea, Kyle SEALS gudaroste berezietarako errekutratzen du
* Elise Robertson: Debby Kyle
* Keir O'Donnell: Jeff Kyle
* Marnette Patterson: Sarah
* Jason Hall: Cowboy
* Leonard Roberts: Roll irakaslea
* Sammy Sheik: Mustafa (frankotiratzaile etsaia)

## Kanpo estekak

* American Sniper filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q16970789
* Multimedia: American Sniper / Q16970789
# American Pickers

American Pickers (euskaraz: «Altxor-Ehiztariak») AEBko reality show bat da. 2010eko urtarrilaren 18tik aurrera History batean ateratzen da.
Saio honetan Mike Wolf eta Frank Fritz zaharkin-bilatzaileak AEBtako estatuaren barna garai batetako gauza eta tramankuluen bilaketa erakusten da, eurem buruak "altxor-ehiztaritzat" dituztelarik. Atal bakoitzaren hasieran honako hau diote:
| « | Mike Wolfe naiz. Eta ni Frank Fritz. Eta biltzaileak gara. AEBetako errepidetan barna "urre herdoilduaren" bila gabiltz. Garaje eta ukiluetan lurperatuak dauden gauza harrigarrien bila gabiltz. Jende gehienak "zabor gisa" ikusten duen, guretzat diru iturria da. Objektu bakoitzak bere berezko historia du eta ezagutuz goazen pertsonak bereziak dira. Bizimodua AEBetako historia kontatuz ateratzen dugu... piezaz-pieza. | » |

## Kanpo estekak

* American Pickers saioaren webgunea
* Antique Archaeology webgunea
* Frank Fritz Finds webgunea
* Datuak: Q2069800
* Multimedia: American Pickers / Q2069800
# American Pie (abestia)

American Pie (euskaraz Amerikar pastela), Don McLean estatubatuar abeslari eta kantautorearen abesti bat da. 1971ko izenburu berdineko diskoan argitaratu zuen.
Estreinatu eta berehala sekulako arrakasta izan zuen folk-rock abestia da, AEBetan lau astez zerrendetako lehen postua egon zen, Australia, Kanada eta Zeelanda Berrian ere lehen postura iritsi zen, eta Erresuma Batuan bigarren postuan hiru astez egon zen.
Ordutik aurrera, film askoren soinu bandetako doinua ere izan da.

## Kanpo estekak

* American Pie abestia entzungai. Youtube.com (Ingelesez)
* Datuak: Q466255
# American Psychiatric Association

American Psychiatric Association edo APA Ameriketako Estatu Batuetako psikiatra profesionalen erakunde nagusia da. Ia 150.000 partaide ditu, 75 zonalde erakundetan antolatuta, eta haien publikazioek zein iritziek mundu osoan eragina dute. Haien publikazioen artean garrantzi berezia du Buru asalduren diagnosi eta estatistika eskuliburua (Diagnostic and Statistical Manual of Mental Disorders) delakoak, hor baitaude azalduta buru asaldura guztiak, era antolatuan. DSM siglekin ezaguna, arlo horretako oinarrizko liburutzat dago onartuta.
Erakunde hau Filadelfian 1844an sortu zen beste izen batekin, Association of Medical Superintendents of American Institutions for the Insane (AMSAII), 1921tik American Psychiatric Association. Sortzaileak hamairu ospital psikiatrikoen zuzendariak izan ziren, tartean Thomas Kirkbride, Estatu Batuetako instituzio psikiatrikoen ereduaren sortzailea. 1948an APA barruan sailkapen psikiatriko baten beharra planteatu zen eta 1952an lehenengo DSM sortu zen. Bigarrena, DSM-II, 1968an argitaratu zen. 1980an DSM-III argitaratu zen eta zazpi urte geroago lan horren errebisioa, DSM-III-R. Gaur egungo bertsioa DSM-IV da, 1994koa; haren bertsio berriarena 2000. urtekoa da, DSM-IV-TR. Une honetan DSM-V liburua prestatzen ari dira. Edizio guztiak oso polemikoak izan dira beti.
Gaur egungo erakundearen lehendakaria Pedro Ruiz da.

## Partaide ezagunak

* Thomas Kirkbride,
* Adolf Meyer XX.mendeko psikiatra nagusietariko bat
* Robert Spitzer DSM proiektuaren bultzatzailea.
* Donald Ewen Cameron, CIAren kolaboratzailea, 1952-1953an APAren lehendakaria izan zen.

## Kanpo estekak

* (Ingelesez) Elkartearen webgune ofiziala.
* Datuak: Q466524
* Multimedia: American Psychiatric Association / Q466524
# American Splendor

"American Splendor" ingelesezko komiki sorta autobiografikoa da, Harvey Pekar estatubatuarrak idatzi eta beste egile batzuk marraztutakoa. 1976an argitaratu zuten lehenengo aldiz, ordutik gaur egun arte ia 40 zenbaki eginez.
Esan bezala, idazlearen bizitza kontatzen du berak istorioz istorio, modu autobiografikoan, galtzailearen rola ondo azpimarratuz. Hala ere, haren istorioek interes handia sortu dute eta literarioki behintzat arrakasta lortu du azkenean Pekarrek, DC Comics izanda azken urteotan argitaratzailea. Are gehiago, zinemaratu dute haren istorio sorta hau.

## Filma

2003an izen bereko filma estreinatu zuten.

## Kanpo estekak

* (Ingelesez) "American Splendor" filma
# American Radiator Building

American Radiator Building edo American Standard Building, AEBetako New York hirian dagoen etxe orratza bat da, Manhattan uhartean. Bryant Parkearen hegoaldean dago, Midtown Manhattan auzoan.
1923-1924 artean Raymond Hood eta André Fouilhoux arkitektoek diseinatu eta eraikiarazi zuten. 103 metroko garaiera eta 23 solairu ditu. 2001etik hotela da.
* Datuak: Q466979
* Multimedia: American Radiator Building / Q466979
# Albert Baertsoen

Albert Baertsoen (1866ko urtarrilaren 9a – 1922ko ekainaren 9a) belgikar margolari, pastelista eta artista grafiko bat izan zen.

## Bizitza eta lana

Ganten jaio zen. Bere aita industriala eta ehungintza fabrikatzailea zen. 1882an, Arte Ederren Errege Akademiara joaten hasi zen, eta Gustave Den Duyts eta Jean Delvinen eskutik ikasi zuen. Margolari gisa debuta 1887an izan zen, Bruselan l'Essor talde sezesionistak egindako erakusketa batean parte hartu zuenean.
Parisen jarraitu zituen ikasketak, Alfred Philippe Roll-en arte eskolan, eta 1889an Parisko Erakusketan egin zuen erakusketa. Hurrengo urtean, James Ensor, Frantz Charlet eta beste belgikar margolari batzuekin batera joan zen Londresera ikasketa bidaia batean. 1894an, "Cercle des Beaux-Arts d'Ostende" fundatzen lagundu zuen. 1894/95 urteetan beste egonaldi bat izan zen Parisen, non bere "Oude Vlaamse Vaart" (Flandriako Bela Zaharrak) koadroa Luxenburgoko Museoak eskuratu zuen eta La Libre Esthétique-k egindako erakusketa batean parte hartu zuen. 1896tik 1901era, Europan zehar erakusketak egiten jarraitu zuen, hainbat Urrezko Domina irabaziz.
1913an, Ganteko Munduko Azokako arte epaimahaiko kide izan zen. Lehen Mundu Gerran Londresen bizi izan zen, 1919an Gantera itzuli zen. Urte hartan, Belgikako Errege Akademiako kide izendatu zuten. Bi urte beranduago, Bruselako Galerie Georges Giroux-en egin zen haren lanaren atzera begirakoa. Ganten hil zen 1922an.

## Ohoreak

* 1919 : Koroaren Ordenako komandantea .
* 1919 : Errege Akademiako kidea.

## Idazlanak

* "De la mémoire visuelle chez l'artiste", Bulletin de l'Académie Royale de Belgique, Classe des Beaux-Arts, zk. 9-10, Brusela, 1920

## Erreferentziak

* ↑ Royal Decree of H.M. King Albert I on 14.11.1919
* ↑ Index biographique des membres et associés de l'Académie royale de Belgique (1769-2005)

## Bibliografia

* Hippolyte Fierens-Gevaert, Albert Baertsoen, Elibron Classics (2001). 1910eko edizioaren berrargitalpena (frantsesa).ISBN 0-543-87784-1
* O. Roelandts, Albert Baertsoen, Arte Ederren Errege Akademia (Gante), 1928
* H. Van de Woestijne-Vanagt, De Visuele oprechtheid van Albert Baertsoen (atzera begirako katalogoa), 1972
* Paul Lambotte, Albert Baertsoen, La revue de l'art ancien et moderne, Paris, 1919ko azaroaren 10ean,

## Kanpo estekak

* ArtNet: Baertsoenen lan gehiago
* "Hildako hirietako margolaria: M. Albert Baertsoen", Gabriel Mourey, The International Studio, Vol.5, @ Google Books
* "Recent Etchings by Albert Baertsoen"-en The International Studio, Vol.30, @ Google Books
* Datuak: Q2830938
* Multimedia: Albert Baertsoen / Q2830938
# Albert (kraterra)

Albert Ilargiko krater txiki bat da. Lunokhod 1 ilargi-rover sobietarra 1970eko azaroan lurreratu zen lekutik gertu dago, Mare Imbrium eskualdean. 0,1 km-ko diametroa du. Albert izena ez dagokio pertsona jakin bati; jatorri alemaneko izen maskulinoa da.

## Erreferentziak

* 1 2 «Albert» Gazetteer of Planetary Nomenclature (International Astronomical Union).

## Kanpo estekak

* Datuak: Q4063369
* Multimedia: Albert (crater) / Q4063369
# Albert A. Michelson

Albert Abraham Michelson (Strzelno, Prusiako Erresuma, 1852ko abenduaren 19a - Pasadena, Kalifornia, Ameriketako Estatu Batuak, 1931ko maiatzaren 9a) fisikaria izan zen. Jatorriz alemaniarra, estatubatuar hiritartasuna hartu zuen. Argiaren abiadurari buruzko ikerketak egin zituen, eta argiaren abiadura zenbat den zehaztu zuen; espektro-lerroen egitura aztertu zuen, eta distantzia argi-uhinen bidez neurtzeko, interferometroa asmatu zuen. 1907an Fisikako Nobel saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q127234
* Multimedia: Albert A. Michelson / Q127234
# Albert Azarian

Albert Azarian (armenieraz: Ալբերտ Ազարյան; Vanadzor, 1929ko otsailaren 11 – Erevan, 2023ko irailaren 5a) armeniar gimnasta izan zen.
Gimnastika artistikoan lehiatu zen Sobietar Batasuneko taldearekin eta 1956ko eta 1960ko Olinpiar Jokoetan parte hartu zuen. Bi jokoetan urrezko dominak irabazi zituen eraztunetako proban. Taldekako lehiaketan urrezko domina eta zilarrezko domina ere lortu zituen. Lau aldiz izan zen munduko txapeldun eta bi aldiz Europako txapeldun. Eraztunetako proban urrezko bi domina olinpiko jarraian lortu zituen lehen gimnasta izan zen.
Armeniako Gimnastika Federazioko presidentea izan zen 1997tik 2021era. Eduard semea ere txapeldun olinpikoa izan zen.

## Palmaresa
### Olinpiar Jokoak

* Melbourne 1956
** Urrezko domina, taldeka
** Urrezko domina, eraztunak
* Erroma 1960
** Zilarrezko domina, taldeka
** Urrezko domina, eraztunak

### Munduko txapelketak

* Erroma 1954
** Urrezko domina, taldeka
** Urrezko domina, eraztunak
* Nosku 1958
** Urrezko domina, taldeka
** Urrezko domina, eraztunak
** Zilarrezko domina, barra finkoa

### Europako txapelketak

* Frankfurt 1955
** Zilarrezko domina, zoroa
** Urrezko domina, eraztunak
** Urrezko domina, barra paraleloak
** Zilarrezko domina, barra finkoa

## Erreferentziak

* ↑ Euskaltzaindia. (PDF) 163. arauaː Georgieraren eta armenieraren alfabetoetan idatzitako izenak euskarara aldatzeko transkripzio-sistemak. .

## Kanpo estekak

* Datuak: Q542057
* Multimedia: Albert Azaryan / Q542057